Vadaktis

Vadaktis – upė Lietuvoje, Radviliškio ir Panevėžio rajonuose; Nevėžio dešinysis intakas. Prasideda šalia Šulnelių kaimo, 3 km į rytus nuo Palonų. Teka rytų, pietryčių kryptimi. Įteka į Nevėžį 108,4 km nuo jo žiočiųhttps://web.archive.org/web/20210607175341/http://vanduo.gamta.lt/files/LR_upiu_klasifikatorius.pdf, ties Naujaisiais Vadaktais.

Intakas – Gastupis (kairysis).

Aukštupyje, 14,7 km nuo žiočių, upė patvenkta, sudarytas 15,3 ha Vadaktų tvenkinysTvenkinių katalogas. Aplinkos apsaugos ministerija. Kaunas, 1998. Upės vaga daugiausia sureguliuota. Natūralus žemupio slėnis įtrauktas į Krekenavos regioninį parką. Gyvenvietės prie Vadakties: Ožaičiai, Dauburaičiai, Vadaktai, Pabiržiai, Ustronė, Naujieji Vadaktai.

Upėvardis kildinamas nuo žodžio vadaksnis („upės įlanka, su vaga besijungianti tik per potvynius, užlaja“), šis toliau nuo vadė („sausa vaga, virstanti upe po lietaus“), šis galbūt nuo vanduo.

 Šaltiniai 

Kategorija:Panevėžio rajono upės
Kategorija:Radviliškio rajono upės